Source: http://politeia.org.ro/stiri-revista-presei/revista-presei-24-mai-ccr-decide-soarta-luptei-anti-coruptie/46715/
Timestamp: 2018-07-21 09:24:34+00:00
Document Index: 26708947

Matched Legal Cases: ['CCR ', 'CCR ', 'CCR ', 'CCR ', 'articolul 297', 'articolul 13', 'Articolul 13', 'CCR ']

Revista Presei – 24 mai. CCR decide soarta luptei anti-coruptie | PoliteiaWorld
Home » Stiri / Revista Presei	» Revista Presei – 24 mai. CCR decide soarta luptei anti-coruptie
24/05/2016 Autor Cetatean Categorii: Stiri / Revista Presei
Hristos a inviat! Astazi este marti, 24 mai. Instabilitatea atmosferică se va accentua treptat în toate regiunile. Mai ales după-amiaza şi noaptea vor fi înnorări, pe arii extinse averse, descărcări electrice şi intensificări de scurtă durată ale vântului ce pot lua chiar şi aspect de vijelie, informează ANM. Pe spaţii restrânse va cădea grindină. Ploile vor avea şi caracter torenţial. În Maramureş, Transilvania, Moldova, Dobrogea, nordul şi estul Munteniei, precum şi în zona montană cantităţile de apă vor depăşi local 20…25 l/mp şi izolat, mai ales în zona Carpaţilor Orientali, 50…70 l/mp. Temperaturile maxime, în scădere îndeosebi în jumătatea de vest a ţării, se vor încadra între 16 şi 27 de grade, cu cele mai ridicate valori în Muntenia, iar cele minime vor fi cuprinse între 8 şi 15 grade. BUCUREŞTI: vremea va deveni instabilă. Treptat înnorările se vor accentua, iar în a doua parte a zilei şi noaptea se vor semnala averse, ce pot avea caracter torenţial, descărcări electrice şi intensificări de scurtă durată ale vântului. Temperatura maximă se va situa în jurul valorii de 25 de grade, iar cea minimă va fi de 11…12 grade.
CCR decide astăzi asupra dezincriminării abuzului în serviciu. Judecătorii CCR vor discuta în şedinţa de marţi pe tema dezincrimării abuzului în serviciu, o decizie de neconstituţionalitate urmând a avea consecinţe directe asupra a peste 800 de dosare aflate în lucru, potrivit DNA, şi scăpând mulţi politicieni de problemele cu legea. Pe ordinea de zi a şedinţei de marţi există 8 sesizări de neconstituţionalitate legate de articolul 297 din Codul Penal şi articolul 13(2) din Legea nr.78/2000 pentru prevenirea, descoperirea şi sancţionarea faptelor de corupţie, printre care cele aparţinând fostei şefe DIICOT, Alinei Bica, şi baronilor Nicușor Constantinescu şi Gheorghe Bunea Stancu. Articolul controversat din Codul Penal prevede că ”fapta funcţionarului public care, în exercitarea atribuţiilor de serviciu, nu îndeplineşte un act sau îl îndeplineşte în mod defectuos şi prin aceasta cauzează o pagubă ori o vătămare a drepturilor sau intereselor legitime ale unei persoane fizice sau ale unei persoane juridice se pedepseşte cu închisoarea de la 2 la 7 ani şi interzicerea exercitării dreptului de a ocupa o funcţie publică”. Articolul 13(2) din Legea nr.78/2000 prevede că ”în cazul infracţiunilor de abuz în serviciu sau de uzurpare a funcţiei, dacă funcţionarul public a obţinut pentru sine ori pentru altul un folos necuvenit, limitele speciale ale pedepsei se majorează cu o treime”. Preşedintele CCR, Augustin Zegrea, a declarat în urmă cu 2 săptămâni la o emisiune televizată că prevederea din Codul Penal privind abuzul în serviciu poate da naştere la interpretări. “Poate da naştere la discuţii, poate da naştere la interpretări. În Codul Penal e definită infracţiunea, în legea 78 este o agravantă a pedepsei stabilită în Codul Penal şi întrebarea se poate pune dacă definiţia e în Codul penal sau în legea 78, aici e problema. Avem două infracţiuni definite? (…) Nu cred că orice încălcare de lege de către un funcţionar public trebuie să fie abuz în serviciu, lucrurile trebuie analizate de la situaţie la situaţie”, a afirmat el. Integral pe Mediafax
Sănătatea elevilor, pusă în pericol de programul „Cornul și laptele”. Jumătate din cele 550 de şcoli din județul Iași nu au frigidere pentru păstrarea laptelui. Asta, deşi Programul Cornul şi laptele este în derulare de mai bine de 13 ani. Cele mai mari probleme sunt în mediul rural, unde transportul se face de cel mult două ori pe săptămână, aşa că laptele stă şi mai mult la căldură. La şcoala din satul Boroşoaia, comuna Plugari, laptele destinat elevilor e păstrat în bibliotecă. Cutiile sunt aşezate stivă, lânga perete. Frigiderul e stricat de mai mult de doi ani. Maria Mitruţ, directorul adjunct al şcolii generale Boroşoaia, judeţul Iaşi: „Până anul ăsta am primit lapte UHT, care nu era condiţionat de temperatură. Am avut un frigider. S-a stricat.” Liliana Hrişcă, responsabil program „cornul şi laptele” la şcoala generală Borosoaia, judeţul Iaşi: „Tot timpul ar trebui să stea în frigider, dar astea sunt condiţiile. E periculos, normal că e periculos, dar ce putem face? ”.Părinţii şi bunicii se plâng de laptele primit de copiii lor. „Copiii îl aduc acasă, dar când îl desfaci deja e acru. Capacele sunt umflate, el fierbe acolo. Integral pe Digi24
Moartea patronului HexiPharma: indicii în favoarea teoriei sinuciderii. Tocmai îşi modificase testamentul. Moartea patronului HexiPharma, Dan Condrea, rămâne învăluită în mister. Anchetatorii iau serios în calcul varianta sinuciderii. Mai multe informaţii conturează această ipoteză. Printre ele: o iminentă arestare a celui acuzat că a vândut spitalelor dezinfectanţi diluaţi, dar şi faptul că de curând acesta şi-ar fi modificat testamentul. Moartea lui Dan Condrea (41 de ani), patronul HexiPharma, acuzat că a vândut ani întregi spitalelor dezinfectanţi diluaţi, complică şi mai mult misiunea anchetatorilor care investighează acest dosar. Dan Condrea va duce cu el în mormânt multe dintre secretele obscure ale companiei pe care o patrona. El fusese citat să se prezinte luni la Parchetul General, pentru a fi reaudiat în dosarul dezinfectanţilor diluaţi, dar şi pentru a fi pus sub urmărire penală. Cel mai probabil, anchetatorii ar fi luat şi o măsură preventivă împotriva sa, după ce în dosar fuseseră strânse mai multe probe. Specialiştii afirmă că expunerea mediatică la care a fost supus Dan Condrea în ultimele săptămâni şi faptul că risca ani grei de închisoare sunt doar două dintre motivele care l-ar fi putut împinge pe patronul HexiPharma spre suicid. În plus, în urmă cu doar câteva zile, patronul HexiPharma şi-ar fi modificat chiar şi testamentul. Imediat după cumplitul accident de duminică seara, ancheta în cazul morţii lui Dan Condrea a fost preluată de Parchetul General, acelaşi care anchetează şi dosarul dezinfectanţilor diluaţi. La cercetări participă şi experţi ai Institutului Naţional de Criminalistică, din cadrul Poliţiei Române. Integral pe Adevarul
Integritatea PNL se oprește la ușa partidului. Liberalii au pregătit un cod de integritate pe baza căruia nu pot candida la alegeri politicienii cu probleme penale. O parte dintre liderii locali au dat dovadă de inventivitate, pentru a ocoli propriile reguli. La finalul anului trecut, sub impactul tragediei din Colectiv, conducerea PNL adopta „Decalogul in­­te­­grității“, ca o dovadă că libera­lii sunt sensibili la mesajele opiniei publice. Pe baza acestui document, PNL se angaja să îi elimine de pe liste pe cei condamnați definitiv, trimiși în judecată sau urmăriți penal pentru fapte de corupție sau infracțiuni comise cu violență. La nivel central, criteriile au fost, în linii mari, respectate. De exemplu, Ludovic Orban a renunțat la candidatura la Capitală după ce a fost pus sub control judiciar. Însă, citind cu atenție criteriile de integritate, liderii locali au observat că documentul nu are nicio prevedere referitoare la alianțe electorale. Cel mai elocvent exem­plu este cel al candidatului la Primăria Sectorului 4, Răzvan Sava, primarul interimar al Capitalei. Acesta este sprijinit de fostul primar al sectorului, Cristian Popescu Piedone, trimis în judecată de către DNA pentru abuz în serviciu în dosarul Colectiv. Recent, cei doi au apărut, împreună, într-o acțiune de campanie din Orășelul Copiilor, aflat în sectorul 4. Cei doi au apărut pictați pe față – Piedone ca Shrek (cu numele lui Sava scris pe frunte), iar Sava ca Wolverine (cu Pie scris pe frunte). Cei doi s-au jucat cu mașinuțele, s-au dat într-un montagne russe și au mâncat zahăr pe băț. Întrebat de ce acceptă susţinerea lui Piedone în contextul în care PNL a cerut demisia Guvernului Ponta după tragedia din Colectiv, spunând „corupţia ucide“, Răzvan Sava a argumentat că nu există nicio hotărâre definitivă a instanţei care să spună că Piedone „trebuie să plătească pentru anumite acţiuni“. Integral pe Romania Libera
Măi Victor Viorel, măi Ghiţă, măi băieţi, staţi liniştiţi la locurile voastre! Sau aţi uitat că ne-aţi ucis şi ne-aţi furat? Mă întreb ce blestem s-a abătut peste poporul ăsta al nostru de nu mai scăpăm niciodată de ei. Şi parcă un singur lucru îi mai lipsea, acum, acestei ţări năucite de corupţie, de incompetenţă şi de hoţie. Să ne salveze Ponta şi cu Ghiţă. Nu ştiu dacă sentimentul de silă mă cuprinde mai mult decât cel de revoltă, atunci când îi privesc pe cei doi camarazi de jefuit ţărişoara cum ies din văgăunile în care, pe drept, au fost aruncaţi de DNA şi vor să ne salveze. Să ne salveze de statul ăsta mafiot în care trăim şi cu care ei, desigur, cei mai drepţi dintre conducătorii pe care i-a avut vreodată neamul ăsta, n-au nicio legătură. Şi nu ştiu câtă nesimţire, cât tupeu trebuie să se fi îmbibat în fiecare celulă a corpului tău, cât de înapoiat poţi crede un popor, poporul tău, dacă tu, un plagiator dovedit, un politruc trimis în judecată pentru corupţie, un individ ţinut în braţe de cei mai penali dintre penalii neamului, un mitoman care ai rămas în istorie cu o lovitură de stat, care ai schingiut legi şi ai umilit Justiţia, un şmecheraş ajuns pe nedrept în fruntea neamului, alungat cu pietre de români, te mai poţi arăta în faţa milioanelor de oameni, cărora să le vorbeşti despre „forţe nevăzute care, de fapt, ne decid viaţa!”. Şi nu ştiu cum de tu, un alt mafiot trimis în judecată pentru dare de mită şi spălare de bani, un băiat de casă al comuniştilor din PSD şi al tuturor dubioşilor dosiţi prin cotloanele României, un individ care a scurs milioane de la stat, un politruc de doi lei scăpat de gratii de colegii săi, ceilalţi politruci mafioţi din Camera Deputaţilor, un nimeni ajuns să decidă cine şi cum trebuie să manevreze instituţiile României, îndrăzneşti să ne vorbeşti despre statul mafiot în care am trăi. Integral pe Adevarul
Ministerul Justiţiei REACŢIONEAZĂ la CRITICILE aduse Guvernului Cioloş: modificarea Codului Penal şi a Codului de Procedură Penală a fost cerută şi de Guvernul Ponta. Ministerul Justiției a transmis un comunicat în care explică cum şi de ce a făcut modificările la Codul Penal şi Codul de Procedură Penală, prin ordonanţă de urgenţă a Guvernului Cioloş. Oficialii de la Justiţie susţin că OUG 18/2016 pune în acord texte declarate neconstituționale de numeroase decizii ale Curţii Constituţionale a României (CCR) dar şi că aceste texte au fost elaborate după consultări cu CCR. De asemenea, oficialii minsiterului Justiţiei arată că propunerile de modificare au fost făcute încă de pe vremea Guvernului Ponta, în anul 2014, şi că întârzierile în adoptarea acestor texte prin procedură parlamentară au contribuit la prelungirea instabilității legislative. Aşa cum a arătat „Evenimentul zilei”, în ediţia de luni, modificările legislative operate, miercuri, prin Ordonanţă de urgenţă de cabinetul Cioloş a iscat un val de critici, care merg de la afectarea unor drepturi fundamentale până la neconstituţionalitatea unor articole. Au fost revizuite 151 de articole, pe motivul punerii în acord a codurilor cu deciziile Curţii Constituţionale şi implementării unor directive europene pentru care procedura de infringement era iminentă. Ordonanţa a fost emisă în condiţiile în care Parlamentul a tot amânat să-şi exercite funcţia de legiuitor. APADOR-CH consideră că prin cele 151 de modificări ale noilor coduri -132 în Codul de procedură şi 19 în cel penal – sunt afectate grav drepturi prevăzute în Constituție. Iată precizările făcute de Ministerul Justiţiei, „referitor la poziții exprimate în spațiul public cu privire la unele dispoziții ale Ordonanței de urgență a Guvernului nr.18/2016 pentru modificarea și completarea Legii nr. 286/2009 privind Codul penal, a Legii nr. 135/2010 privind Codul de procedură penală, precum și pentru completarea art.31 alin.(1) din Legea nr.304/2004 privind organizarea judiciară”. Integral pe EVZ
VIDEO Robert Kaplan, intr-un interviu pentru HotNews.ro, despre cum este perceput Klaus Iohannis la Washington: Presedintele nu a lasat o impresie solida, intr-un fel sau altul. Este inca invizibil. Scriitorul si jurnalistul Robert D.Kaplan, inclus de doua ori “Top 100 Global Thinkers” intocmit de Foreign Policy, a declarat, intr-un interviu pentru HotNews.ro, ca presedintele Klaus Iohannis “nu a lasat o impresie solida” si “este inca invizibil”, intrebat fiind cum este perceput seful statului in cercurile de putere de la Washington. “Adesea, cand un lider nu este eficient, motivul tine de echipa sa slaba. (…) Daca presedintele actual nu proiecteaza putere si personalitate atat in tara, cat si in capitale precum Washington sau Bruxelles, aceasta e din cauza ca echipa sa inca nu se ridica la nivelul necesar”, mai spune Kaplan. Dan Tapalaga: Ultima dvs carte despre Romania, “In Umbra Europei”, nu este doar o carte de calatorie, ci demonstreaza o profunda intelegere a istoriei si culturii Romaniei. Inca zabovim in umbra Europei, chiar daca Romania a aderat la UE in 2007? Robert D. Kaplan: Da, cred ca Romania e inca in umbra Europei. Aceasta carte este o combinatie de memorii, calatorie, istorie si jurnalism. Si am scris aceasta carte pentru ca am simtit ca Romania este mult mai importanta decat statutul ei foarte discret in stirile care apar in Vest. Este un reper in Europa de sud est la fel cum Polonia este pentru nord-estul Europei. Si este o tara strategica pentru Statele Unite, in termenii protejarii Rimland-ului Europei (bordura maritima). Stiti, cele trei tari strategice sunt cruciale: Polonia, Romania si Azerbaijan. DT: Nu Turcia? RK: Turcia, evident, dar Turcia este in NATO si a fost in NATO din anii 50. Si Turcia are propriile ei probleme. Dar, da, puteti include Turcia. Insa cred ca, in constiinta Vestului, in constiinta Washington-ului, a Bruxelles-ului, a Parisului, Romania reprezinta ceva distinct, psihologic este distincta. Nu este o tara slava, nu este atat de aproapiata de Europa Centrala ca Polonia. E doar partial din punct de vedere istoric in Europa Centrala. Asa ca am spus ca e in umbra Europei pentru un motiv: este acolo, este parte din Europa dar pare departe. Integral pe Hotnews
Ancheta EVZ, confirmată de procurori. Prejudiciu de 16,8 milioane de euro la Casa de Sănătate. Procurorii DNA îi acuză de buz în serviciu pe doi foști președinți ai Casei Naționale de Asigurări de Sănătate (CNAS) și pe alți directori, după ce ar fi umflat de patru ori prețul de achiziționare a serviciilor suplimentare pentru două sisteme informatice. În capul listei cu acuzați sunt Vasile Ciurchea și profesorul Irinel Popescu, foști președinți ai CNAS. Lista continuă cu tot felul de nume de directori generali adjuncți și directori ai departamentelor de tehnologia informațiilor și cel juridic. Procurorii DNA susțin că Vasile Ciurchea și Irinel Popescu ar fi semnat ca primarii mai multe acte adiționale prin care societatea HP România, divizie a concernului mondial HP, era desemnată să gestioneze cele două sisteme vitale pentru medicina românească: Sistemul Informatic Unic Integrat (SIUI) și pentru softul care asigură planificarea resurselor (ERP). Prin sistemul SIUI se asigură evidența tuturor asiguraților din România, pe categorii de persoane, evidența concediilor medicale, plățile făcute pentru serviciile medicale oferite de spitale și laboratoare. „Practic, SIUI este creierul sistemului. Prin el se validează toate informațiile CNAS”, explică un oficial. Integral pe EVZ
Demonstraţie. Ponta vrea să schimbe Codul Penal pentru că nu cunoaşte legea. Victor Ponta, procuror de profesie, pregăteşte un proiect legislativ de modificare a Codului Penal, invocând o directivă europeană, deşi legislaţia românească a fost pusă în acord cu deciziile luate la Bruxelles. După ce a criticat modificările făcute de Guvern asupra Codului Penal, fostul premier Victor Ponta a lansat un nou atac asupra actualului ministru al Justiţiei, Raluca Prună, despre care spune că a refuzat să transpună în legislaţia penală românească „Directiva Europeană privind dreptul la un proces echitabil – noi reguli privind garantarea prezumţiei de nevinovăţie“. „La data de 10 februarie 2016 a fost adoptată Directiva Europeană privind «dreptul la un proces echitabil – noi reguli privind garantarea prezumţiei de nevinovăţie». Aceasta prevede obligaţia pentru ţările membre UE de a modifica legislaţia penală şi de procedură penală astfel încât să se asigure: interdicţia pentru autorităţile publice să facă referiri la vinovăţia unei persoane înainte de a se fi pronunţat un judecător; obligaţia pentru procuror de a demonstra şi proba vinovăţia unei persoane (nu a acesteia de a-şi demonstra nevinovăţia); dreptul persoanei acuzate de a nu face declaraţii; dreptul oricărei persoane de nu fi judecată în lipsă“, a scris fostul premier pe Facebook, anunţând că va iniţia un proiect de lege în acest sens. Luate rând pe rând, punctele invocate de Ponta în ceea ce priveşte directiva europeană arată că, la o simplă consultare a Codului Penal şi a Codului de Procedură Penală, principiile despre care vorbesc cei de la Bruxelles sunt deja prinse în legislaţia românească. Integral pe Adevarul
25 Raspunsuri la Revista Presei – 24 mai. CCR decide soarta luptei anti-coruptie
zigzag24/05/2016 at 08:57
http://www.hotnews.ro/stiri-esential-21016233-augustin-zegrean-incriminarea-sau-dezincriminarea-este-atributul-exclusiv-legiuitorului-uitati-constitutie-cine-stabileste-legea.htm
Cetatean24/05/2016 at 09:21
salutare 🙂 ce ne-a servit-o Zegrean 😛 Pai la o asa intrebare, asa raspuns! Miza e de fapt alta, daca incriminarea respecta prevederile Constitutiei.
zigzag24/05/2016 at 09:51
eu zic sa dispara abuzul in serviciu , din codul penal . sa Isi poata papa escrocii care au ruinat Romania banutii in liniste ( impreuna cu acolitii si slugile lor ) si sa nea dea lectii de patriotism la tv 😀
Cetatean24/05/2016 at 09:22
Si din Justitie, sper sa vad generali de carton la racoare!
http://www.hotnews.ro/stiri-esential-21016127-iccj-urmeaza-pronunte-sentinta-definitiva-dosarul-case-pentru-generali.htm
Inalta Curte de Casatie si Justitie urmeaza sa pronunte marti sentinta definitiva in dosarul “Case pentru generali”, in care fostul ministru al Apararii Corneliu Dobritoiu a fost condamnat in prima instanta la un an de inchisoare cu suspendare in legatura cu achizitionarea in conditii ilegale a unei locuinte de serviciu la pret subventionat, potrivit Agerpres.
La ultimul termen al procesului, in 18 aprilie, procurorul de sedinta a cerut judecatorilor majorarea pedepsei aplicate lui Corneliu Dobritoiu de catre instanta de fond, precum si condamnarea celor care au fost achitati in acest dosar. “Instanta de fond a avut in vedere comportamentele bune ale inculpatilor, insa aceste aspecte nu indreptateau instanta sa scada pedepsele. Vorbim de comportamente firesti in calitatea lor de militari si pentru asta sunt rasplatiti prin avansarea in grad, dar nu constituie circumstante atenuante.
cedric24/05/2016 at 09:33
un articol semnat de Ondine Ghergut scoate in evidenta caracatita din jurul Hexi Pharma:
http://www.romanialibera.ro/special/investigatii/patronul-hexi-pharma–victima-gastilor-de-securisti–417209
zigzag24/05/2016 at 09:48
http://www.stiripesurse.ro/punctul-de-cotitura-din-via-a-lui-condrea-afaceri-cu-videochat_1135297.html
Eu zic ca omul , Condrea , a devenit paravanul raketzilor din R Moldova .
“Radu Ochinciuc, acționarul unic din Laraki Soft, nu ne-a răspuns la mesajele pe care i le-am trimis n ceea ce privește firma pe care o deține. Uliana Ochinciuc a fost ieri să identifice cadavrul lui Dan Condrea și nu a putut fi contactată. Aceasta a refuzat constant să comunice cu presa.” – sovietici adevarati .
Si .. zic sa fiti mai atent la niste amanunte .. victoras l-a trimis pe ghitza sa cumpere voturi de la rakeztii din R Moldova , azi acesti golanasi trag tare cu tunurile in serviciile de info romanesti – culmea .. sri ul fiind condus in epoca de “glorie” a crimelor hexy pharma impotriva poporului roman de .. tovarasul georgica maior , nas de cununie al lui victoras :)) . Probabil ca veti afla mai multe zilele viitoare :)))
ps : ca fapt divers , daca ponta iesea premier .. astazi rakeztii lui ghita il aveau pe maior premier al Ro si pe general izmana sef la sri . mai sunt si altii , patrioti rau , care isi doreau o asmenea combinatie dupa alegerile din 2014 . 😀
Complicitatea la infractiuni inca nu a fost dezincriminata 😉
mar24/05/2016 at 10:22
si nu numai.Cam multi vorbitori de limba rusa in acea firma. Din momentul ridicarii paravanului, podeaua a devenit extrem de alunecoasa. Numai daca ne raportam la contractele cu SRI, MAPN si nu numai. Nu cred ca trebuie sa ai o imaginatie bogata ca sa privesti in orizont. Ce nu pricep eu, ce au facut/unde au fost “paznicii bostanriei”, ptr. ca sanatatea unei natii este element de siguranta nationala. Daca ne mai raportam si la MAPN, lucrurile capata o turnura si mai urata.
zigzag24/05/2016 at 10:33
Corecta observatia ! 😀
Buna Mar , e vorba de o natie .. care mai trebuie rarita , spalata bine creier iar efectele nocive asupra sanatatii natiei .. le vom putea vedea peste vreo 10 ani .
Interesant e ca se potriveste zicala .. criminalii se intorc mereu la locul crimei 😀
zigzag24/05/2016 at 10:40
“Dar Sir George Iacobescu este şi custode al British Museum, instituţie care ocroteşte una dintre cele mai remarcabile colecţii de artă din lume, apropierea de artă nefiind nicidecum întâmplătoare. ”
http://da.zf.ro/dupa-afaceri/style/cel-succes-om-afaceri-roman-povestea-sir-george-iacobescu-cel-cererea-thatcher-facut-docurile-londoneze-centrul-financiar-lumii-singurul-roman-lume-titlul-sir-15338064
Sare'n Ochi24/05/2016 at 10:56
cedric24/05/2016 at 13:04
Tariceanu – urmarit penal pentru marturie mincinoasa sub juramant si favorizarea infractorului!
O cauta demult cu lumanarea!
cedric24/05/2016 at 13:05
mar24/05/2016 at 13:14
Salut, un adevarat cutremur. Vor exploda sponsorii, fac atac de apoplexie.
zigzag24/05/2016 at 13:16
” Mai mult, procurorii sustin ca Tariceanu a mintit cand a spus ca nu are relații apropiate și nu a păstrat legătura cu inculpații Dan Andronic și Tal Silberstein. ”
ar mai fi vreo 2 ca alde motocicleanu buni de adusi in fata procurorilor .
zigzag24/05/2016 at 13:36
În schimb, instanţa supremă a respins definitiv cererea procurorilor de arestare preventivă a cetăţenilor israelieni Tal Silberstein, Benyamin Steinmetz şi Moshe Agavi.
http://www.stiripesurse.ro/s-a-decis-remus-truica-si-printul-paul-raman-in-arest-la-domiciliu_1135342.html
deci asa .. pentru beneficiarii actului de coruptie se respinge cererea de arestare preventiva , probabil sa nu tipe florian ca judecatorii sunt antisemiti :))) . sau se roaga unii sa nu vina silberstainu’ in Ro sa se apuce de dat declaratii ..
zigzag24/05/2016 at 13:40
tot din colonie , justitie ” adevarata” http://www.stiripesurse.ro/ana-maria-nedelcu-romanca-acuzata-de-rapirea-propriului-copil-va-fi-extradata_1135345.html
“Sentința Curții de Apel arată că „Admite cererea de extrădare formulată de autorităţile judiciare din Canada, împotriva persoanei extrădabile Nedelcu(fostă Musteaţă) Anamaria, pentru judecarea acesteia sub aspectul săvârşirii infracţiunii de răpire, cu încălcarea unui ordin de custodie, fapte pedepsite conform dispoziţiilor art.282 alin. 1 a din Codul penal canadian”.”
culmea e ca parchetul contesta masura dispusa de instanta :)))
cedric24/05/2016 at 14:31
Nici nu se putea ca Ponta sa nu ii ia apararea lui Tariceanu. Doar e in pericol USL 2.0
http://www.stiripesurse.ro/victor-ponta-reactie-virulenta-iohannis-vrea-sa-scape-de-tariceanu_1135346.html
zigzag24/05/2016 at 15:22
Asta o fi motivul ? http://www.digi24.ro/Stiri/Digi24/Actualitate/Justitie/Rompetrol+2+DIICOT+vrea+acuzarea+a+patru+fosti+ministri
” Cei patru nu mai au calitatea de parlamentari, drept urmare avizul trebuie să vină din partea președintelui României:
Sebastian Vlădescu – ministru al Finanțelor în guvernul Tăriceanu;
Gheorghe Pogea – vicepremier în guvernul Tăriceanu, ministru de Finante în guvernul Boc;
Mihai Tănăsescu – ministrul de Finanțe în guvernul Năstase;
Dan Ioan Popescu – ministrul Industriei în guvernul Năstase.”
deranj mare printre cocalarii care au jefuit Romania .. daca a ajuns puie monta sa ia apararea doamnei Bica , nu ? :))))
intamplator24/05/2016 at 15:30
in sfarsit “e deranjat si dip”
zigzag24/05/2016 at 15:31
da . i-a picat imunitatea 😀
intamplator24/05/2016 at 15:32
din ciclul”sa ma laud”
am scris ca “dascalii” vor intra in greva!,deocamdata ameninta
oare cand se va sparge buboiul asta din invatamant si sanatate???!!!
miki24/05/2016 at 15:34
Sa speram cat mai curand.
intamplator24/05/2016 at 15:48
Ce “ma intriga”e ca doctorii si profesorii ar trebui sa aibe o formatie de “gandire libera”greu de atins de “spalatorii de creiere”
Nu se onyampla,asa,ceva
Nu pare a fi “solidaritate de casta,de profesie” e mai degraba “solidaritate de turma”
E ceva cu formarea lor/ma refer la medie,nu la exeptii
pare insa ca “exceptiile”sunt departe de a,forma masa critica care sa impuna schimbarea
cel putin asta e impresia mea din putinele,foarte putinele contacte in mediile respective
vad insa la gradinitele private niste tinere exttaordinare,competente,cu solide cunostinte “profesionale”si mai ales-psihologia copilului/cel putin la gradinitele unde am doi nepoti/sunt mai bune decat cele unde au mers nepotii “de afara”
Si acolo,tot “cu plata”
miki24/05/2016 at 16:04
Ar trebui, dar in realitate anii ’90 au lasat urme grele. Procentul atins de “spalatorii de creiere” este mare (poate chiar mai mare decat in alte sectoare), iar masa critica necesara schimbarii nu s-a atins inca.
Ceea ce lipseste este gandirea critica, sunt generatii intregi care vor doar sa se “descurce” si nu vad nici o corelatie intre ceea ce fac si rezultatul muncii lor. Plus eterna “victimizare” si “eu nu pot sa fac nimic”.
Sigur sunt si exceptii, dar ele exista si supravietuiesc luptand contra sistemului.
zigzag24/05/2016 at 16:09
Postare noua http://politeia.org.ro/editoriale/usl-traieste-in-boxa-acuzatilor/46735/
« USL trăiește….în boxa acuzaților!
Condrea: mana destinului vs bratul legii? »